SL Uradni list Evropske unije L 254/104

SKLEP SVETA

z dne 7. septembra 2009

o sklenitvi Sporazuma v obliki izmenjave pisem med Evropsko skupnostjo in Brazilijo v skladu s členom XXIV:6 in členom XXVIII Splošnega sporazuma o tarifah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji

(2009/718/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je 29. januarja 2007 pooblastil Komisijo, da na podlagi člena XXIV:6 GATT 1994 začne pogajanja z nekaterimi drugimi članicami STO v okviru pristopa Republike Bolgarije in Romunije k Evropski uniji.

(2) Komisija je vodila pogajanja ob posvetovanju z odborom, ustanovljenim v skladu s členom 133 Pogodbe, in v okviru pogajalskih smernic, ki jih je izdal Svet.

(3) Komisija je končala pogajanja glede Sporazuma v obliki izmenjave pisem med Evropsko skupnostjo in Brazilijo. Sporazum bi bilo treba potrditi.

(4) Ukrepe, potrebne za izvajanje tega sklepa, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1) –

SKLENIL:

Člen 1

Sporazum v obliki izmenjave pisem med Evropsko skupnostjo in Brazilijo o sklenitvi pogajanj v okviru člena XXVI:6 in člena XXVIII Splošnega sporazuma o tarifah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru pristopa k Evropski uniji se odobri v imenu Skupnosti.

Besedilo Sporazuma je priloženo k temu sklepu.

Člen 2

V skladu s postopkom iz člena 195(2) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (2) se sprejmejo podrobna pravila za izvajanje Sporazuma.

Člen 3

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem iz člena 1, ki je za Skupnost zavezujoč.

Člen 4

Ta sklep se objavi v Uradnem listu Evropske unije.

V Bruslju, 7. septembra 2009 Za Svet Predsednik E. ERLANDSSON

(1) UL L 184, 17.7.1999, str. 23.

(2) UL L 299, 16.11.2007, str. 1.

SL Uradni list Evropske unije L 254/106

SPORAZUM

v obliki izmenjave pisem med Evropsko skupnostjo in Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji

Ženeva, 16. september 2009

Spoštovani,

po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Romunije v okviru njunega pristopa k Evropski uniji sta se Evropska skupnost in Brazilija dogovorili o naslednjem:

Evropska Skupnost bo v svoj seznam za carinsko območje ES 27 vključila naslednje spremembe:

v seznam ES 27 vključiti ugodnosti iz seznama ES 25,

v tarifnih postavkah 0201 3000, 0202 3090, 0206 1095 in 0206 2991 dodati 5 000 ton dodeljeni količini za Brazilijo v okviru tarifne kvote ES „visokokakovostno goveje meso brez kosti, sveže, ohlajeno ali zamrznjeno“, pri čemer se ohrani obstoječa 20-odstotna tarifna kvota,

v tarifni postavki 0202 3090 dodati 9 000 ton (erga omnes) v okviru tarifne kvote ES „meso, goveje, zamrznjeno“, pri čemer se ohrani obstoječa 20-odstotna tarifna kvota ali 20 % + 45 % posebne stopnje dajatve,

v tarifni postavki 0207 1410 dodati 2 500 ton k dodeljeni količini za Brazilijo v okviru tarifne kvote ES „kosi kokoši in petelinov vrste Gallus domesticus“, pri čemer se ohrani obstoječa kvota 0 %,

v tarifni postavki 0207 2710 oblikovati dodeljeno količino po državi (Brazilija) v višini 2 500 ton v okviru tarifne kvote ES „kosi purana, zamrznjeni“, pri čemer se ohrani obstoječa kvota 0 %,

v tarifni postavki 1701 1110 dodati 300 000 ton k dodeljeni količini za Brazilijo v okviru tarifne kvote ES „surovi sladkor iz sladkornega trsa, za rafiniranje“, pri čemer se ohrani obstoječa kvota 98 EUR/tono,

v tarifni postavki 1701 1110 dodati 250 000 ton (erga omnes) v okviru tarifne kvote ES „surovi sladkor iz sladkornega trsa, za rafiniranje“, pri čemer se ohrani obstoječa kvota 98 EUR/tono.

Ta sporazum začne veljati najpozneje dva meseca po datumu, ko Brazilija podpiše pismo.

V imenu Evropske skupnosti

Ženeva, 16. september 2009

Spoštovani,

Sklicujoč se na Vaše pismo, ki se glasi:

„Po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznamov ugodnosti Republike Bolgarije in Romunije v okviru njunega pristopa k Evropski uniji sta se Evropska skupnost in Brazilija dogovorili o naslednjem: Evropska Skupnost bo v svoj seznam za carinsko območje ES 27 vključila naslednje spremembe: v seznam ES 27 vključiti ugodnosti iz seznama ES 25, v tarifnih postavkah 0201 3000, 0202 3090, 0206 1095 in 0206 2991 dodati 5 000 ton dodeljeni količini za Brazilijo v okviru tarifne kvote ES ‚visokokakovostno goveje meso brez kosti, sveže, ohlajeno ali zamrznjeno‘ pri čemer se ohrani obstoječa 20-odstotna tarifna kvota, v tarifni postavki 0202 3090 dodati 9 000 ton (erga omnes) v okviru tarifne kvote ES ‚meso, goveje, zamrznjeno‘ pri čemer se ohrani obstoječa 20-odstotna tarifna kvota ali 20 % + 45 % posebne stopnje dajatve, v tarifni postavki 0207 1410 dodati 2 500 ton k dodeljeni količini za Brazilijo v okviru tarifne kvote ES ‚kosi kokoši in petelinov vrste Gallus domesticus‘ pri čemer se ohrani obstoječa kvota 0 %, v tarifni postavki 0207 2710 oblikovati dodeljeno količino po državi (Brazilija) v višini 2 500 ton v okviru tarifne kvote ES ‚kosi purana, zamrznjeni‘ pri čemer se ohrani obstoječa kvota 0 %, v tarifni postavki 1701 1110 dodati 300 000 ton k dodeljeni količini za Brazilijo v okviru tarifne kvote ES ‚surovi sladkor iz sladkornega trsa, za rafiniranje‘ pri čemer se ohrani obstoječa kvota 98 EUR/tono, v tarifni postavki 1701 1110 dodati 250 000 ton (erga omnes) v okviru tarifne kvote ES ‚surovi sladkor iz sladkornega trsa, za rafiniranje‘ pri čemer se ohrani obstoječa kvota 98 EUR/tono. Ta sporazum začne veljati najpozneje dva meseca po datumu, ko Brazilija podpiše pismo.“.

V čast mi je izraziti strinjanje v imenu svoje vlade.